als_Latn dik_Latn sag_Latn
Konferenca Software Freedom Kosova (Liria softuerike e Kosovës) 2014 do të jetë një nga ngjarjet që do ta karakterizojë këtë fundjavë në Prishtinë. Kjo ngjarje e madhe e teknologjisë në Kosovë do të organizohet nga 24 deri më 26 tetor nga FLOSSK-u, një organizatë joqeveritare që mbështet dhe promovon zhvillimin e teknologjive të hapura.
Do të jetë kjo konferencë që për herë të gjashtë mbahet në Prishtinë dhe ka për qëllim provimin e softuerit të lirë dhe të hapur.
Pjesëmarrës të kësaj konference janë emra që vijnë nga Kosova, rajoni dhe më gjerë si Ardiani Gojani, Milot Shala, Besfort Guri, Dashamir Hoxha, Redon Skikuli, Glyn Moody, Thomas Uhl, Thomas Levine, Janis Janovskis, Georges Labrèche dhe të tjerë.
Regjistrimi është pa pagesë dhe i hapur për të gjithë dhe këtë mund ta bëni qysh tani duke shkuar tek faqja e hapur enkas për këtë konferencë, në të cilën mund të gjeni edhe informacione të tjera që kanë të bëjnë më konferencën.
als_Latn als_Latn als_Latn als_Latn